stanford-oval/wikipedia huggingface dataset:
וידוייה של נערה מתבגרת
הפקה > פסקול

הפסקול שוחרר ב-17 בפברואר 2004 על ידי הוליווד רקורדס וכולל את לינדזי לוהן, ליליקס, סימפל פלאן ואמנים שונים אחרים.
קבלה > ביקורת

באתר Rotten Tomatoes, קיבל הסרט 94 ביקורות, מתוכן 14% הן חיוביות, עם דירוג ממוצע של 3.9/10. באתר נכתב: "סביר שהנטיות השטחיות של וידוייה של נערה מתבגרת, לא ימשכו צופים מבוגרים - אם כי הכנות הצבעונית שלו בהחלט לא מיועדת להם מלכתחילה."
קבלה > הכנסות

"וידוייה של נערה מתבגרת" הכניס 29.3 מיליון דולר בארצות הברית ובקנדה, ו-3.9 מיליון דולר באזורים אחרים, בסכום כולל של 33.2 מיליון דולר ברחבי העולם.
הסרט הכניס 9.3 מיליון דולר בסוף השבוע הפתיחה שלו (20–22 בפברואר 2004), וסיים במקום השני אחרי 50 דייטים ראשונים.
פרסים

פרסי בחירת הנוער 2004 (לינדזי לוהן) - זכה
הערות שוליים

1 2  Confessions of a Teenage Drama Queen, Box Office Mojo
↑  Confessions of a Teenage Drama Queen, rotten tomatoes, ‏04/10/23
לורנץ הארט

| --- | --- |
לורנץ הארט (מימין) וריצ'רד רוג'רס, 1936
לורנץ הארט (מימין) וריצ'רד רוג'רס, 1936
 לידה:  2 במאי 1895 ניו יורק סיטי, ניו יורק, ארצות הברית
 פטירה:  22 בנובמבר 1943 (בגיל 48) ניו יורק סיטי, ניו יורק, ארצות הברית
 מקום קבורה:  בית עלמין הר ציון - ניו יורק 
 מוקד פעילות:  ארצות הברית
 תקופת הפעילות:  מ-1919 
 מקום לימודים:  אוניברסיטת קולומביה, בית הספר של קולומביה, בית הספר ללימודי מוסמך בעיתונות של אוניברסיטת קולומביה 
 עיסוק:  מלחין, פזמונאי, מחזאי. כתב מחזות זמר בברודוויי ולמעלה מ-500 שירים
 סוגה:  מחזמר 
 שפה מועדפת:  אנגלית 
 פרסים והוקרה:  פרס גראמי של חבר הנאמנים (1992) 
 פרופיל ב-IMDb
 
לורנץ "לארי" הארט (Lorenz "Larry" Hart; ‏ 2 במאי 1895 - 22 בנובמבר 1943) היה פזמונאי יהודי אמריקאי. נודע כחברו של ריצ'רד רוג'רס לצמד רוג'רס והארט. צמד זה כתב מחזות זמר בברודוויי ולמעלה מ-500 שירים, בהם: Blue Moon",, "The Lady Is a Tramp", "Bewitched, Bothered, and Bewildered", "Falling in Love with Love", ו-"My Funny Valentine", שהפכו לסטנדרטים של ג'אז ולאבני-פינה בספר השירים האמריקאי הגדול.
חייו

לורנץ הארט נולד בהארלם למשפחת מהגרים יהודים. בעת לימודיו באוניברסיטת קולומביה בשנת 1919 פגש את ריצ'רד רוג'רס והשניים החלו לשתף פעולה. עד מהרה היו לזוג כותבי שירים מבוקש בסמטת טין פאן. ב-1925 כתבו את המחזמר הראשון שלהם לברודוויי.
הארט כתב בדרך כלל את מילותיו למוזיקה של רוג'רס, הוא השתמש בקצב פנימי הנובע ממילים מרובות הברות (למשל Bewitched, Bothered, and Bewildered) ובתחכום צורני ותוכני.
הארט נאבק כל חייו עם נטיתו ההומוסקסואלית, דבר שהביא אותו לאלכוהוליזם שגרם לחוסר תפקוד לקראת שנת 1943. בשנה זו החל רוג'רס לשתף פעולה עם אוסקר המרשטיין, כאשר הארט עדיין היה בחיים. חמישה ימים לאחר העלאה-מחדש של המחזמר "ינקי מקונטיקט" אותו כתב עם רוג'רס, נפטר מדלקת ריאות בודד בדירתו שבניו יורק.
בשנת 1948 הפיקו אולפני MGM את הסרט הביוגרפי "מילים ולחן" ("Words and Music"), בכיכובו של מיקי רוני שגילם את דמותו של הארט. הסרט ייפה מאוד את מציאות חייו העגומה של הארט והתייחס אליו כדמות רומנטית.
מעבודותיו

1925 The Garrick Gaieties
1927 A Connecticut Yankee
1928 Present Arms
1935 Jumbo
1936 On Your Toes
1937 Babes in Arms
1938 The Boys from Syracuse
1938 I Married an Angel
1938 Too Many Girls
1940 Pal Joey
1942 By Jupiter
לקריאה נוספת

Hart, Dorothy. Thou Swell, Thou Witty: The Life and Lyrics of Lorenz Hart. New York: Harper & Row, 1976.
Nolan, Frederick W. Lorenz Hart: A Poet on Broadway. New York: Oxford University Press, 1994.
Marx, Samuel, and Jan Clayton. Rodgers & Hart: Bewitched, Bothered, and Bedeviled : an Anecdotal Account. New York: Putnam, 1976.
Friends of the USC Libraries. The Hart of the Matter: A Celebration of Lorenz Hart, September 30, 1973. [Los Angeles]: Friends of the USC Libraries, University of Southern California, 1973.
הערות שוליים

↑   "מילים ולחן", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007441438605171  PLWABN: 9810655706205606  BIBSYS: 90173813  BNE: XX840574  BnF: cb13939224g (data)  CANTIC: a11812229  GND: 118720538  ISNI: 0000 0000 8352 6307  LCCN: n81097890  LNB: 000058106  MusicBrainz: 3fb75d97-5dfd-4e72-9aee-1904aa4268f4  NKC: mzk2009539565  NLA: 36515228  NLK: KAC201955061  NSK: 000050857  NTA: 071101233  RERO: 02-A021931206  SNAC: w6x34z1s  SUDOC: 067015468  Trove: 1266476  VIAF: 5122279   WorldCat (עם VIAF): 5122279
הקרב במחנות המרכז (מלחמת חרבות ברזל)

הקרב במחנות המרכז היה קרב מתמשך בין צה"ל לחמאס וארגוני הטרור האחרים ברצועת עזה, שהחל ב-21 בדצמבר 2023 כחלק מהלחימה ברצועת עזה במלחמת חרבות ברזל. הקרב התקיים בנפת דיר אל-בלח, המכונה "מחנות המרכז", הכולל את היישובים ומחנות הפליטים נוסייראת, אל-בורייג', מע'אזי ודיר אל בלח. במחנות הללו פעלו ארבעה גדודים של חמאס, והם הפרידו בין צפון הרצועה, שצה"ל השיג אחיזה מבצעית על מרבית שטחו, ובין ח'אן יונס ודרום הרצועה, שבו התחולל קרב ח'אן יונס.
תקיפות אוויריות

ב-6 בנובמבר במהלך הלילה מטוס קרב ביצע סיכול ממוקד בהכוונת שב"כ ואמ"ן והרגו את ואיל עספה, מפקד גדוד דיר אל-בלח של חמאס בחטיבת מחנות המרכז, שלקח חלק בשילוח מחבלי נוח'בה במתקפת הפתע ב-7 באוקטובר.
ב-14 בנובמבר פשטו לוחמי צוות הקרב של חטיבת ביסלמ"ח והשתלטו על מפקדתו של איימן נופל, מפקד חטיבת מחנות המרכז בעזה, שנהרג חודש לפני כן בתקיפה של צה"ל במחנה הפליטים אל-בורייג' במרכז הרצועה.
ב-6 בינואר פורסם כי מפקד גדוד נוסיראת וסגנו נהרגו בתקיפה של חיל האוויר.
מסדרון נצרים

בתחילת התמרון הקרקעי פרץ צק"ח 7 תחת אוגדה 36 את מסדרון נצרים. עם זאת האוגדה התמקדה בשכונות הדרומיות של העיר עזה ובכיתורה של העיר, ולא במחנות המרכז שדרומית לפרוזדור.
לאורך כל חודשי המלחמה שמר צה"ל על נוכחות צבאית במסדרון זה ובציר המרכזי שסלל בו, גם בתקופות בהם עצימות הלחימה הייתה נמוכה.
ב-23 בדצמבר, פעל צוות הקרב של חטיבה 646 באזור נצרים. לאחר שעסקו בפעולה להרחבת מסדרון נצרים שמבתר את הרצועה מצפונה לדרומה, נהרגו שני לוחמי גדוד 6646, כתוצאה ממטען שהופעל רכבם בידי מחבלים שהסתתרו בפיר בצד הדרך. במקביל, בפעילות של לוחמי חטיבת יפתח, נהרגו שני לוחמי גדוד 7810 מפיצוץ מטען חבלה שהושלך לעברם.
במהלך חודש מרץ 2024, צוות הקרב של חטיבת הנח"ל בשיתוף עם גדוד 601 הרגו לפחות 268 מחבלים במרחב מחנות המרכז ומסדרון נצרים.
כמו כן פורסם כי כוחות ההנדסה של אוגדה 162 פעלו במרחב המסדרון, והשמידו 12 ק"מ של תוואי מנהרות. צה"ל גם סלל את הכביש לביתור רצועת עזה והקים מגדל תצפית במרחב.
פשיטות קרקעיות למחנות המרכז > דצמבר 2023

ב-21 בדצמבר הודיע דובר צה"ל כי עוצבת הבזק פתחה במבצע אשר נועד לבסס את השליטה המבצעית של כוחות צה"ל במרכז הרצועה, בחיץ שבין צפון הרצועה למחנות המרכז אוגדה 99, בכוחות משולבים של חטיבות מילואים הראל, יפתח, ראם ושועלי המרום השלימה מבצע אוגדתי בשכונת בקשי, במרחב הדרומי לעיר עזה, לחיסול מחבלי גדוד נוסייראת בחמאס, השמדת תשתיות תת-קרקע ואמצעי לחימה.
בשכונת בקשי, לוחמי עוצבת ראם וחטיבה 646, הרגו מחבלים, איתרו אמל"ח, בהם משגרי רקטות, אופנועים ומטענים, והשמידו תשתיות תת-קרקע. כמו כן הרג חיל האוויר בתקיפה חוליית מחבלים אשר ביצעו ירי RPG מתוך בניין עירייה לעבר הכוחות. במקביל בשכונות המערביות של העיר עזה פעלה חטיבת יפתח לטיהורם ממחבלי חמאס. במהלך פעולת הטיהור אותרו והושמדו אמצעי לחימה.
בנוסף פורסם באתר וואלה! כי אוגדה 252 סיימה את תפקידה במלחמה העצימה והוחלפה על ידי אוגדה 99 שממלאת תפקיד לחימה באזור מחנות המרכז וח'אן יונס.
ב-22 בדצמבר, בפעילות של צוות קרב חטיבה 646 במרחב ג'וחור א-דיכ במחנות המרכז, איתרו הלוחמים מחסן אמל"ח ובו אמצעי לחימה. במהלך הפעילות איתרו כוחות האיסוף של החטיבה משגרי רקטות לטווח ארוך מהם בוצעו שיגורים לשטח ישראל. המשגרים הושמדו בתקיפה אווירית.
אוגדה 36 נכנסה לאל-בורייג' במרכז הרצועה בלילה, בין 25 ל-26 בדצמבר. הוערך שהיו במחנה כאלף מחבלים שהיו ערוכים במארבים, ובשלושה מחנות נוספים היו ארבעה גדודים של חמאס. מחנות המרכז מנו גם את אל-מועזי, נוסיראת ועיר החוף הגדולה דיר אל-בלח. במהלך אותו יום איתרו כוחות חטיבת בית הספר למפקדי חי"ר פיר מנהרה שמוביל לתוואי תת-קרקעי רחב, כמו גם מתחם אימונים של חמאס ובו אמצעי לחימה. ב-26 בדצמבר פגעו כוחות צה"ל בעשרות מחבלים באל-בורייג', שחלקם ניסו לשגר טילי נ"ט ארוכי טווח לעבר הכוחות - אך זוהו ונהרגו במארב.
ב-26 בדצמבר במהלך הקרבות במרכז הרצועה נהרג רס"ר (במיל') מאור לביא, לוחם בגדוד 450 של חטיבת ביסלמ"ח.
ב-27 בדצמבר במהלך הקרבות במרכז הרצועה פעלה חטיבה 460 וחטיבה 401. במהלך הקרבות נהרגו סמג"ד גדוד 198 ולוחם מילואים של חטיבה 401.
ב-30 דצמבר במהלך הקרב באל-בורייג' נהרג רס"ם (במיל') אלירז גבאי, לוחם בגדוד ההנדסה 7086 שפועל תחת חטיבת גולני.
ב-31 בדצמבר במהלך הקרבות נהרג רס"ל (במיל') ליאב סעדה, לוחם הנדסה מגדוד 7107.
פשיטות קרקעיות למחנות המרכז > 2024 > פברואר

ב-2 בפברואר לוחמי צוות הקרב של חטיבה 646, איתרו במהלך פעילותם במרחב נוצ'יראת מתחם לייצור פגזי רקטות המושתת על מכונות אזרחיות ורב תכליתיות, שהוסבו על ידי חמאס לפעילות חבלניות עוינת. בנוסף, לוחמי צוות הקרב של חטיבת יפתח, פשטו על כספות של חמאס בהן אותרו 100 אלף ש"ח ומסמכים המעידים על שיטת העברות הכספים של ארגון הטרור. במקביל, לוחמי צוות הקרב של חטיבה 179 הרגו מאות מחבלים חמושים, איתרו והשמידו תוואי מנהור משמעותיים, כמו כן, הכוחות איתרו אמצעי לחימה והשמידו מבנים אשר שימשו את חמאס.
באמצע פברואר, צה"ל תקף בעיקר מהאוויר יעדים במחנות המרכז. במחנות המרכז נשארו שני גדודים מרכזיים של חמאס, בנוסיראת ובדיר אל-בלח.
לאחר ששוחררו חטיבות המילואים של אוגדה 99 אשר החזיקו את מרחב מחנות המרכז ומסדרון נצרים, אוגדה 162 בהובלת חטיבת הנח"ל קיבלה את אחריות הגזרה במקומן.
ב-18 בפברואר במרכז הרצועה, צוות הקרב של החטיבה הרג מעל עשרה מחבלים. באחת הפעילויות, זוהתה חוליית מחבלים מעמיסה אמצעי לחימה על עגלה ונעה בגזרת הכוחות, שהכווינו כלי טיס מאויש מרחוק שתקף והרג מספר מחבלים.
פשיטות קרקעיות למחנות המרכז > 2024 > אפריל

ב-11 באפריל 2024, פורסם כי צה"ל החל בפעולה במחנה הפליטים נוסייראת שבמרכז רצועת עזה. בהודעת צה"ל נאמר כי אוגדה 162 החלה במהלך הלילה במבצע ממוקד במרכז הרצועה.
ב-14 באפריל פורסם כי כוחות צה"ל בפיקוד חטיבה 401 הקימו גשר הנדסי לחציית נחל הבשור, העובר בתוך רצועת עזה, במסגרת המבצע ולצורך תקיפת יעדים בעברו השני של הנחל. כמו כן פורסם כי צק"ח הנח"ל פעל במרחב והשמיד מחבלים באמצעים מדויקים, במקביל לאחיזתו במסדרון נצרים והפעולות השגרתיות במרחב.
ב-25 באפריל, הועברה אחריות הגזרה מאוגדה 162 בהובלת חטיבת הנח"ל, חזרה לאוגדה 99, לצורך ההכנות למבצע ברפיח.
ב-28 באפריל החלו חטיבות כרמלי (2) ויפתח (679), בפיקוד אוגדה 99, בפעילויות הגנה והתקפה במרחב מסדרון מרכז הרצועה.
פשיטות קרקעיות למחנות המרכז > 2024 > יוני

ב-4 ביוני אישר דובר צה"ל כי מטוסי קרב של חיל האוויר תקפו בשעות הצהריים מטרות טרור של חמאס, במקביל לפעילות הכוחות הקרקעיים בפיקוד אוגדה 98. בצה"ל מסרו כי הלוחמים פועלים במרחב אל-בורייג' שבמרכז הרצועה. זו הייתה הפעם השנייה שצה"ל פועל באל-בורייג', אחד מבין ארבעה מחנות במרכז הרצועה, בה פעל בחודש דצמבר 2023. כחלק מהתקדמות הכוחות חיל האוויר תקף מהאוויר ותותחנים ביצעו ירי ארטילרי.
בתוך כך, בערוץ אל-ג'זירה דווח על חמש תקיפות ישראליות בצפון דיר אל-בלח, מדרום מערב לאל-בורייג.
למחרת, כוחות צק"ח כפיר ו־7 בפיקוד אוגדה 98 פעלו באזור מזרח אל בורייג' ולראשונה מתחילת המלחמה גם במזרח דיר אל בלח, הן מעל והן מתחת לקרקע במקביל. דובר צה"ל פרסם כי מטוסי קרב של חיל האוויר תקפו מתחם חמאס שנמצא בבית ספר של אונר"א במחנה הפליטים נוסייראת.
ב-7 ביוני פורסם כי כוחות צוות הקרב של חטיבת הצנחנים הצטרפו ללחימה במרחב.
בבוקר 8 ביוני, בשעה 11:00 פתחו כוחות מערכת הביטחון במבצע לשחרור החטופים נועה ארגמני, אלמוג מאיר, שלומי זיו ואנדרי קוזלוב, שנחטפו ב-7 באוקטובר ממסיבת 'הנובה' לתוך עזה. כוחות צה"ל, שב"כ וימ"מ פשטו על שני מבנים שונים בלב מחנה הפליטים נוציראת. הארבעה חולצו תחת אש כבדה של מחבלי החמאס, ובמהלך המבצע נתקפו מטרות טרור, וביניהן מטרות שהיוו איום על כוחותינו במרחב, מהיבשה, מהאוויר ומהים. במבצע - שנמשך שעתיים וחצי השתתפו מאות לוחמים, וביניהם אוגדה 98 שנפרסה במרחב עם חטיבות הצנחנים, 7 וכפיר. המבצע נקרא מבצע ארנון, על שם רב פקד ארנון זמורה, שנפל במהלך המבצע.
אוגדה 98, שהשתתפה במבצע ארנון ובמבצע אוגדתי במזרח אל בורייג׳ ומזרח דיר אל-באח, סיימה את משימתה ויצאה מהרצועה. במהלך פעילותה, השמידה האוגדה שתי מנהרות התקפיות וחיסלה כ-100 מחבלים.
ב-13 ביוני פורסם כי חטיבות 'אלכסנדרוני' (3) ו'הזקן' (8) הצטרפו ללחימה תחת אוגדה 99 במרחב מסדרון נצרים.
ב-15 ביוני, פורסם ברצועה כי התחוללו תקיפות אינטנסיביות של צה"ל בדיר אל-בלח.
אוגדה 99 המשיכה להילחם במרחב ציר נצרים עם צוותי הקרב של חטיבות 'אלכסנדרוני' (3), 'הזקן' (8), ויחידת הרפאים. כוחות האוגדה פעלו להעמקת השליטה המבצעית במרחב, וכחלק מהמאמצים כוחות חטיבת הזקן (8) השלימו התקפה על שכונת אל-זהרה שבפאתי נוציראת. הלוחמים הרגו עשרות מחבלים והשמידו תשתיות טרור, בין היתר השמידו הכוחות מחסן אמל״ח עם פצצות מרגמה של ארגון הטרור חמאס. במקביל, כוחות חטיבת אלכסנדרוני (3) השלימו מבצע בשכונת אל-עומדאן שבפאתי העיר עזה. בשכונה אותר אמל״ח רב ומספר פירי מנהרות.כמו כן, במהלך החודש ובמקביל לכניסתן של חטיבות '3' ו'8' למרחב, חטיבות '2' ו'679' נסגו מרצועת עזה.
פשיטות קרקעיות למחנות המרכז > 2024 > יולי

ב-2 ביולי במהלך פעילות יזומה של חטיבה 8 בפרוזדור נצרים, רכב שבו נסעו הלוחמים בפעילות, עלה על מטען חבלה. כתוצאה מפיצוץ המטען נהרגו רס"ן במיל' אייל אבניאון ורס"ר במיל' נדב אלחנן נולר, בנוסף, נפצע באורח קשה לוחם מילואים מגדוד 121, חטיבה 8.
ב-27 ביולי פורסם כי בשבוע שחלף אוגדה 252 החלה לפעול במרחב מסדרון מרכז הרצועה עם חטיבות ירושלים (16) והראל (10), והיא מחליפה את אוגדה 99, שיצאה מהרצועה ופעלה במרחב מאז חודש אפריל.
פשיטות קרקעיות למחנות המרכז > 2024 > אוגוסט

אוגדה 252 ממשיכה לפעול במרחב מסדרון מרכז הרצועה. כוחות צוות הקרב של חטיבת ירושלים (16) חיסלו חולית מחבלים שיצאה ממנהרת טרור על מנת לפגוע בכוחות צה״ל, במקביל השמיד מסוק קרב מחסן אמצעי לחימה וחומרי נפץ בהכוונת צוות הקרב של חטיבה 10.
ב-22 באוגוסט פתחו לוחמי חטיבת ירושלים לקראת 8:30 בבוקר, בהתקפה חטיבתית על שכונת זייתון. כאשר במהלכה כוח לוחמים מגדס"ר 6310 נכנס במבנה לסריקה ומטען שהונח בסמוך לחומת הבית, והופעל בידי מחבלים באמצעות מנגנון הפעלה מרחוק התפוצץ, כתוצאה מפיצוץ המטען נהרגו רס"ל (במיל') אביתר עטואר, רס"ל (במיל') דניל פצ'ניוק, ורס"ל (במיל') ניתאי מיטודי. בנוסף באותה תקרית 7 לוחמים נפצעו קשה ובינוני ופונו בשני מסוקים לטיפול רפואי.
באותו היום, אחר הצהריים בדרום העיר עזה, במרחב מסדרון נצרים, כוח לוחמי המילואים גדוד 8119 של חטיבת ירושלים שפעלו במקום נתקלו בחולייה של 4 מחבלים מטווח קצר, פנים אל פנים. המחבלים ירו לעברם. במהלך ההיתקלות, הכוח הצליח לחסל 3 מהמחבלים. המחבל הרביעי נמלט, וחוסל דקות לאחר מכן באמצעות מטוס קרב. במהלך ההתקלות נפגע ונהרג הלוחם רס"ם (במיל') יניב יצחק אורן.
ב-25 באוגוסט נהרג מפיצוץ מטען במרכז רצועת עזה לוחם גדוד 9207 של חטיבת ירושלים רס"ר (במיל') שלמה יהונתן חזוט. באותו אירוע נפצע לוחם נוסף מגדוד 9207 באורח קשה.
ב-28 באוגוסט נהרג מפגיעת ירי צלף רס"ר (במיל') יוחאי חי גלאם, לוחם בגדס"ר 6310, של חטיבת ירושלים במהלך פעילות להרחבת מסדרון נצרים.
לייסי

הנפות במחוז סארה. לייסי מצוינת על ידי מספר 4
ערך זה עוסק בנפה לשעבר באסטוניה. אם התכוונתם למשמעות אחרת, ראו .
לייסי (באסטונית: Leisi; בגרמנית: Laisberg) הייתה נפה אסטונית במחוז סארה שבאסטוניה. היא ממוקמת בצפון האי סארמאה. ממזרח נמצאת נפת אוריסארה, ממערב מוסטיאלה, ומדרום (ממזרח למערב): פיהטלה, קארמה וקארלה.
גאוגרפיה

שטחה של לייסי הוא כ-347 קמ"ר, והיא השנייה בגודלה במחוז סארה (אחרי קארמה). בשנת 2005 אוכלוסייתה מנתה 2,139. היישוב הגדול והמרכזי בלייסי ("בירת הנפה") הוא העיירה לייסי (2,154 תושבים - בשנת 2004), שעל-שמה נקראת הנפה, מלבדה ישנם גם 53 כפרים נוספים.
בלייסי ישנה כנסייה גותית מהמאה ה-14 ושתי כנסיות אורתודוקסיות בלייסי ובכפר מֵצְקלָה.
במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא.
אלכסנדר פון הומבולדט

| --- | --- |

 לידה:  14 בספטמבר 1769 ברלין, ממלכת פרוסיה, האימפריה הרומית הקדושה 
 פטירה:  6 במאי 1859 (בגיל 89) ברלין, ממלכת פרוסיה 
 ענף מדעי:  גאוגרפיה, בוטניקה, זואולוגיה
 מקום מגורים:  גרמניה
 מקום קבורה:  ארמון טגל 
 מקום לימודים:  אוניברסיטת ברנדנבורג  אוניברסיטת גטינגן  אוניברסיטת פרייברג לכרייה ולטכנולוגיה  אוניברסיטת פרידריך שילר 
 מנחה לדוקטורט:  גאורג כריסטוף ליכטנברג 
 מוסדות:  אוניברסיטת פרידריך שילר 
 תלמידי דוקטורט:  יוהאן וילהלם ריטר, אוטו וילהלם הרמן פון אביך 
 פרסים והוקרה:  מסדר ההצטיינות של הכתר הבווארי  מסדר העיט האדום, דרגה 1  עיטור המסדר האזרחי של סקסוניה  מסדר העיט השחור  אזרח כבוד של ברלין  אביר במסדר אלכסנדר נבסקי  עמית האקדמיה האמריקאית לאמנויות ולמדעים  חבר זר של החברה המלכותית (6 באפריל 1815)  אות מסדר ההצטיינות במדעים ואמנויות של גרמניה  אות המסדר מקסימיליאן של בוואריה למדעים ואמנויות (1853)  צלב גדול של לגיון הכבוד  Mexican Imperial Orders  הצלב הגדול של מסדר דנבורג  מסדר הוורד  מדליית קופלי (1852)  הצלב הגדול של מסדר ישו (פורטוגל)  מסדר הבז הלבן  אות המסדר ולדימיר הקדוש, דרגה 1  הצלב הגדול של מסדר קרלוס השלישי  אביר הצלב הגדול במסדר סנט מוריס ולזרוס  פור לה מריט 
 הערות:  זרם הומבולדט, שלחופי אמריקה הדרומית קרוי על שמו.
 תרומות עיקריות
 יסוד תחום מדע חדש - ביוגאוגרפיה. נחשב עד היום לאחד מגדולי הנוסעים וחוקרי הטבע.
 חתימה:   
 
פסל של אלכסנדר פון הומבולדט בברלין
פרידריך וילהלם היינריך אלכסנדר פון הוּמבּוֹלדט (בגרמנית: Friedrich Wilhelm Heinrich Alexander Freiherr von Humboldt; ‏14 בספטמבר 1769 – 6 במאי 1859) היה חוקר טבע ומגלה ארצות גרמני שכונה בשמות רבים כמו "הנוסע הגדול". יחד עם קרל ריטר גאוגרף גרמני (פרוסי) הוא נחשב לאבי הגאוגרפיה המודרנית. תרם רבות לבוטניקה, לזואולוגיה ולתחומי מדע רבים אחרים. מסעותיו, ספריו ומכתביו השפיעו רבות על מדענים ואינטלקטואלים בני דורו ואף בדורות לאחר מכן והוא השפיע בצורה עמוקה על דמויות מפורסמות במאה ה-19 כמו גתה, צ'ארלס דרווין, הנרי דייוויד תורו ועוד. הוא יצר זא'נר חדש של כתיבה על הטבע המשלב התפעמות פיוטית מהטבע מחד ומאידך תיאור מדויק שלו, דבר שבא לידי ביטוי ביצרות רבות של ממשיכי דרכו. הוא הוביל שינוי בהשקפת האדם על הטבע, לתפיסה הוליסטית יותר מחד ומדעית יותר מאידך, והמשלבת את חשיבות הרגש עם המחקר האמיפירי, כמו גם החשיבות של שילוב תהליכים רבים הקשורים זה בזה כמו גאולוגיה, אקלים, מגנטיות, אקולוגיה ועוד. נחשב מהמבשרים של ההשקפות של שמירת טבע וסביבתנות, והבנת חשיבות תלות האדם במערכות אקולוגיות. על שמו קרויים מקומות רבים ביניהם זרם הומבולדט, שלחופי אמריקה הדרומית, על שמו קרויים גם מינרלים, מעל 300 צמחים וכמעט 100 בעלי חיים.
ילדות ולימודים

פון הומבולדט נולד ב-1769 בברלין. הוא היה בן למשפחה מיוחסת ועשירה, יורש העצר, הנסיך פרדיננד היה הסנדק שלו, אך למרות זאת הייתה לו ילדות אומללה. בגיל תשע נתייתם מאביו, קצין בחצרו של פרידריך הגדול. הוא ואחיו, לימים השר הפרוסי, הבלשן והפילוסוף וילהלם פון הומבולדט, גודלו בידי אימם באחוזת המשפחה בטגל שליד ברלין. אמו, מריה אליזבט, הייתה בת למשפחה עשירה והייתה מרוחקת רגשית מבניה. הבנים זכו לחינוך מן המעלה הראשונה בידי שורה של מורים פרטיים, הוגי דעות, חדורי רוח הנאורות. כילד לא לקחו ברצינות את תחומי העניין שלו בטבע ובנסיעות. אמו, שבה היה תלוי כלכלית, התעקשה שיהפוך לעובד מדינה. בניגוד לאחיו הוא נמשך לא רק ללימודים אלא גם למסעות וחקר הטבע. הוא היה נמרץ מאוד וחקר תחומים רבים. ב-1786 החל ללמוד מדעי הטבע באוניברסיטת גטינגן.
באביב 1790 נסע אלכסנדר פון הומבולדט ללונדון שם פגש את ג'וזף בנקס שהיה הבוטנאי של ג'יימס קוק וכיהן כנשיא החברה המלכותית. בשלהי 1790 הוא החל ללמוד כלכלה ופיננסים בהמבורג אולם שנא את הלימודים. תאוותו למסעות גרמה לו לתסכול רב ותוארה על ידי אחרים כאדם המחשב להתפוצץ. הוא השלים את לימודיו בהיותו בן 21.
ב-1791 החל פון הומבולדט ללמוד באקדמיה למכרות בפרייברג. זו הייתה פשרה עם אמו – לימודיו יאפשו לו לעבוד במשרד המכרות של פרוסיה אבל לימודיו יוכלו לספק את סקרנותו בתחום המדע והגאולגיה. אחרי 8 חודשים סיים תוכנית לימודים שאחרים השלימו תוך 3 שנים. הוא נהג להשכים בבוקר ולצאת לסיורים במכרות. בגיל 22, שנחשב גיל צעיר מאוד לתפקיד, התמנה למפקח מכרות, ותפקידו אפשר לו לנסוע למקומות רבים ולחקור בתחום הגאולוגיה.
פגישתו עם גתה

ב-1794 ביקר אלכסנדר פון הומבולדט את אחיו וילהלם ומשפחתו שגרו ביינה, שהייתה מרכז מחקר וספרות מפורסם. הם היו מיודדים עם המשורר פרידריך שילר שהיה חברו של גתה. במהרה יוהאן וולפגנג פון גתה הוזמן במהרה ליינה וגר בטירת הדוכס בסמוך לשאר החבורה. גתה היה באותו זמן המשורר הפופולרי ביותר בגרמניה, בשל יצירתו ייסורי ורתר הצעיר, אך בשלב זה של חייו, היה באמצע שנות ה-40 של חייו והיה מתוסכל וחסר השראה.
החבורה נפגשה מדי יום ונוצר קשר חזק בין גתה ואלכסדר. הומבולדט היה חוקר נלהב ו"כפה" על הנוכחים את מדעי הטבע. הם שוחחו על זואולוגיה, בוטניקה, הרי געש, כימיה וגלווניזם. גתה אמר על פון הומלבט כי "בשמונה ימים של קריאה בספרים אין האדם יכול ללמוד את כל מה שהוא מקבל ממנו בשעה אחת".
המפגש של הומבולדט עם גתה השפיע עמוקות על שניהם. גתה התרשם מאוד מהומבולדט ובילה איתו ימים רבים והפכו ידידים לכל ימי חייהם. הומבולדט חידש את העניין של גתה במדע (בתחומים כמו גאולוגיה, בוטניקה, ואופטיקה) והמפגש ביניהם הוביל אותם לחקירה משותפת של הקשרים בין טבע-אדם ודמיון ובפרשנות ל"ביקורת התבונה הטהורה" ושל ארסמוס דרווין הם חיפשו חוקים ותובנות ביחס ליצורים החיים והאדם. ידידו של גתה, שילר, חשש שהמפגש שלו עם הומבולדט יסיט אותו מדרכו הספרותית אולם התרחש דבר הפוך – גתה החל למזג את המדע וההשראה שלו ביצריתו, וולף טעונת כי גתה כתב הרומן המפורסם שלו פאוסט (גתה) בפרצי כתיבה שחפפו את זמני הביקור של הומבולדט (בתקופות מאוחרות יותר), וכי רבים ראו בדמות הראשית ברומן – דוקטור פאוסט, איש אשכולות שמוכן לעשות הכל תמורת ידע אינסופי את בן דמותו של הומבולדט. המפגש עם גתה השפיע עמוקות גם על הומבולדט, עד אז הוא התמקד בביצוע מדדידות רבות, אך בעקבות המפגשים הוא הבין כי כדי להבין את הטבע ואת החוקים המושלים בו יש צורך בדמיון כדי למצוא דפוסים שחבויים בקרב יצורים או תחומים שנראים במבט ראשון מרוחקים זה מזה.
הכנות למסע

בנובמבר 1797 נפטרה אמו של הומבולדט מסרטן. עד אז היה כבול לרצונתיה לראות אותו מתקדם בסולם הדרגות בבירוקרטיה של פרוסיה. מותה הפך אותו ואת אחיו לאנשים אמידים. אלכסנדר קיבל בירושה 100,000 טאלר. והוא כתב שהוא כה עשיר עד כי היה יכול "להתכסות בזהב". אך כל מרצו היה מכוון למסעות ומחקרים. הוא התפטר בתוך חודש מתפקדיו כמפקח מכרות והחל לתכנן מסע חקר רציני. הוא טייל ברחבי אירופה כדי ללמוד כל מה שניתן על בוטניקה, גאלוגיה, זואולוגיה ואסטרונמיה. פרסומיו הראשונים ורשת קשרים עם אישים שונים פתחו לו דלתות שונות. בתקופה זו זכה שסוג חדש של עץ מהודו יקרא על שמו – Humboldtia. הוא טיפס על האלפים כדי לחקור הרים וכדי שיוכל להשוותם להרים אחרים. בשנים 1796–1797 באוניברסיטאות בפרייברג, וינה, יינה ופריז
אחרי כשנה של הכנות למסע הבין הומבולדט כי המצב הפוליטי באירופה יקשה עליו לצאת למסע. הוא ניסע להגיע ליעדים שונים כמו איי הודו המערבית או מצרים אך המלחמות בין המעצמות מנעו זאת ממנו. באפריל 1798 ביקר אלכסדר את אחיו וילהלם ומשפחתו בפריז. שם פגש את בוטנאי אמה בונפלאן שהיה אז בן 25, חסון וצמא למסעות. בונפלאן היה במובנים רבים היפוכו של הומבולדט הנמרץ והמתלהב שכן היה שלו תמיד, והומבולדט החליט לצרף אותו למסעו. בסוף 1798 נואש הומבולדט מצרפת ונסע למדריד. הספרדים באותה תקופה נודעו לשמצה בגלל שלא נתנו לנוכרים לבקר במושבותיהם באמריקה. עם זאת הומבולדט היה מקושר וכריזמטי מאוד והצליח לדבר אל ליבו של המלך קלרוס הרביעי וקיבל היתר לבקר באמריקה הדרומית במאי 1799. חמישה ימים לאחר קבלת הדרכונים יצאו הומבולדט בונפלאן ללה קורוניה, נמל בצפון מערב ספרד והפליגו משם על גבי הפריגטה פיסארו בתחילת יוני. הומבאלט לא נרתע מסכנות בדרך כמו אוניות הצי הבריטי. הוא לקח איתו 42 מכשירי מדע כולל מיקרוסוקופים, טלסקופים ועוד וכן צלוחיות וכלים לאכסון זרעים, דוגמיות אדמה, ספרים ליבוש צמחים ועוד. במכתביו הסביר שבכוונתו לערוך תצפיות רבות בדומה לנוסעים מדעיים שקדמו לו, כמו איסוף צמחים זרעים, מדידת גובהם של הרים ועוד. אולם המטרה האמיתית של המסע הייתה לגלות כיצד "כל כוחות הטבע שלובים ושזורים יחדיו" – מה טיב יחסי הגומלין בין האורגני לאי-אורגני.
המסע לאמריקה הלטינית

ב-1799 יצא עם ידידו הטוב בונפלאן למסע בן חמש שנים במושבות ספרד באמריקה. תחילה עברו באיים הקנריים, (שם קבע כי העץ דרקון אלף השנים הוא בן 6,000 שנים, קביעה שנתנה לו את שמו) ומשם לוונצואלה. שם החלו מסע ממושך.